Penelope Lea

Penelope Lea— 15 yaşında UNICEF-in ikinci ən gənc xoşməramlı səfiri olan norveçli iqlim dəyişikliyi fəalı.
 Fəaliyyəti 
Lea Osloda anadan olub. Anası uşaq yazıçısıdır. Səkkiz yaşında Lea Eco-Agents gənclərin iqlim qrupuna qoşulur və doqquz yaşında Təbiət və Gənclər Milli Düşərgəsində ilk çıxışını edir. 11 yaşında o, Eco-Agents idarə heyətinin üzvü seçilir. On iki yaşında Lea Eco-Agents tərəfindən qurulmuş Uşaq İqlim Qrupuna qoşulan yeddi üzvdən biri olur.

2018-ci ildə, on dörd yaşında ikən Lea Milli Könüllülük Mükafatına ən gənc namizəd olur. O, Qrinpisin Təbiət və Gənclərlə birlikdə Norveç hökumətinə neft müqavilələri ilə bağlı açdığı iddiadan əldə etdiyi 50.000 Norveç kronu mükafatı (2019-cu ildə təxminən 6.000 ABŞ dolları) bağışlayır.

2019-cu ildə Lea UNICEF-in Ümumdünya Uşaqlar günü Sammitində İnnlandet qubernatoru Knut Storberqetin İqlim Məsləhətçisi və Norveç Gənclər səfiri olur. 2019-cu ilin oktyabrında Lea UNICEF-in ilk iqlim səfiri olur və 15 yaşında təşkilatın tarixində UNICEF-in ikinci ən gənc səfiri olaraq tarixə düşür. O, həmçinin Norveçdən beşinci və 2007-ci ildən bu yana təyin olunan ilk səfir olur. 2019-cu ildə BMT-nin İqlim Dəyişikliyi Konfransında (COP25) Lea UNICEF və Birləşmiş Millətlər Təşkilatının İnsan Hüquqları üzrə Ali Komissarlığının təşkil etdiyi tədbirdə çıxış edən beş uşaq fəaldan biri idi.
 İstinadlar 

 Mənbə